מצפה הכוכבים המלכותי של גריניץ'

מצפה הכוכבים המלכותי של גריניץ' (אנגלית: Royal Observatory) הוא מצפה כוכבים ששימש במקור כמקום עבודתו של האסטרונום המלכותי של הממלכה המאוחדת וכיום משמש כמוזיאון. המבנה נבנה על ראש גבעה בפארק גריניץ' בגריניץ', לונדון, הצופה על הנהר תמזה.

המלך צ'ארלס השני הורה על בניית המצפה בשנת 1675. המבנה בו שוכן המצפה תוכנן בידי סר כריסטופר רן ונבנה בין השנים 1675–1676.

לאחר מלחמת העולם השנייה פסק השימוש במבנה כמצפה בשל זיהום האוויר הרב באזור לונדון, ואנשי צוותו עברו לטירת הרסטמונקוקס במזרח סאסקס. ב-1990 הם עברו לקיימברידג'.

קו גריניץ' עובר דרך המבנה ומסומן מאז 16 בדצמבר 1999 בקרן לייזר ירוקה היוצאת מן המבנה בכיוון צפון. שעון גריניץ', שנקבע על פי מדידות שנערכו בגריניץ', הוא כיום השעון המקובל בכל העולם. כל יום בשעה 13:00 צונח מראש תורן הנמצא על המצפה כדור, המסמן את השעה המדויקת.

ראו גם
 האסטרונום המלכותי

קישורים חיצוניים 

 
 משרד האלמנך הימי של הוד מלכותה
 המוזיאון הימי הלאומי של בריטניה
 המרכז המדעי של מצפה הכוכבים
 

מצפה הכוכבים המלכותי של גריניץ'
הממלכה המאוחדת: מדע וטכנולוגיה
מבנים שתכנן כריסטופר רן
לונדון: מוזיאונים
אירופה: מצפי כוכבים
מצפה הכוכבים המלכותי של גריניץ'
לונדון: אטרקציות תיירותיות
לונדון: מבנים רשומים דרגה I